ПРИЈЕДЛОГ

На основу члана 39. став 2. тачка 2. и члана 37. Закона о локалној самоуправи („Службени гласник Републике Српске“, број: 97/16, 36/19, 61/21) и члана 71. и члана 90. став 3. Статута Града Бијељина (,,Службени гласник Града Бијељина“, број: 9/2017), Скупштина Града Бијељина на \_\_\_\_\_ сједници одржаној дана \_\_\_\_\_\_\_\_\_\_\_ године, донијела је :

**ОДЛУКУ**

**О ДОДЈЕЛИ СУБВЕНЦИЈЕ РОДИТЕЉУ/СТАРАТЕЉУ ЗА НОВОРОЂЕНО ДИЈЕТЕ**

Члан 1.

Овом Одлуком утврђују се услови и поступак за додјелу субвенције родитељу/старатељу за новорођенo дијете.

Члан 2.

Право на додјелу новчаних средстава из предходног члана ове Одлуке може остварити родитељ/старатељ који испуњава следећи услов:

* Да има пребивалиште на подручју Града дуже од годину дана.

Члан 3.

Право из члана 2. Ове Одлуке остварује се на основу захтјева једног од родитеља /старатеља поднесеног најкасније 90 дана од дана рођења дјетета уз који се прилаже:

1. извод из матичне књиге рођених за дијете (оргинал/овјерена копија)
2. увјерење о кретању (оргинал/овјерена копија**)**
3. доказ о старатељству над новорођеним дијететом ( у случају старатељства)
4. фотокопија текућег рачуна подносиоца захтјева
5. својеручно потписана и овјерена изјава подносиоца захтјева да родитељи/старатељи заједно не остварују право на друге једнократне приходе за новорођено дијете чији збир премашује износ просјечне плате у Републици Српској за претходну годину,
6. друге доказе по потреби, на захтјев ресорног Одјељења.

Члан 4.

Средства за исплату субвенције родитељу/старатељу за новорођено дијете, неопходна за реализацију ове Одлуке, планирана су и обезбјеђена буџетом Града Бијељина, на буџетској позицији „Субвенције брачним паровима за новорођену бебу“, у износу од 300,00 КМ за новорођено дијете и исплаћују се од дана примјене буџета.

Уколико родитељ/старатељ заједно остварују право на друге једнократне приходе за новорођено дијете чији збир премашује износ просјечне плате у Републици Српској за претходну годину средства за исплату субвенције родитељу/старатељу за новорођено дијете износи 100,00 КМ за новорођено дијете.

Члан 5.

Градоначелник Града Бијељина доноси закључак о додјели једнократне новчане помоћи, након претходно прибављеног Мишљења Одјељења за друштвене дјелатности и поднесеног захтјева родитеља/старатеља.

Члан 6.

Ступањем на снагу ове Одлуке престаје да важи Одлука о субвенцији родитељима/старатељима за новорођено дијете („Службени гласник Града Бијељина“, број: 19/21 од дана 19.07.2021. године).

Члан 7.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: П Р Е Д С Ј Е Д Н И К

Бијељина, СКУПШТИНЕ ГРАДА БИЈЕЉИНА

Датум, \_\_\_\_\_\_\_\_\_\_ 2022. године Aлександар Ђурђевић с.р.

**О Б Р А З Л О Ж Е Њ Е**

**УЗ ПРИЈЕДЛОГ ОДЛУКЕ**

**О ДОДЈЕЛИ СУБВЕНЦИЈЕ РОДИТЕЉУ/СТАРАТЕЉУ ЗА НОВОРОЂЕНО ДИЈЕТЕ**

**I ПРАВНИ ОСНОВ**

Основ за доношење Одлуке о додјели субвенција родитељу/старатељу за новорођено дијете је садржан у:

- у члану 39 став 2. тачка 2. Закона о локалној самоуправи („Службени гласник Републике Српске“, број 97/16 , 36/19, 61/21) којим је прописано да у смислу овог закона, Скупштина има сљедеће надлежности доноси одлуке и друге опште акте и даје њихово аутентично тумачење, а тачком 37. истог члана је прописано да врши и друге послове утврђене законом и статутом,

- у члана 39. став 2. тачка 2. Статута Града Бијељина („Службени гласник Града Бијељина“, број 8/13 и 27/13) којим је прописано да у оквиру свог дјелокруга, Скупштина Града доноси одлуке и друга општа акта и даје њихово аутентично тумачење, а тачком 43. истог члана је прописано да врши и друге послове утврђене законом и овим статутом,

**II РАЗЛОЗИ ЗА ДОНОШЕЊЕ ОДЛУКЕ**

Град Бијељина је други град по величини у Републици Српској у којем се годишње роди између 900 и 1000 дијеце. Евидентно је смањење броја рођених и по броју уписане дјеце у прве разреде основних школа, гдје је од 2016. године до данас број првачића мањи за 100.

**III ФИНАНСИЈСКА СРЕДСТВА**

За спровођење ове Одлуке финансијска средства су обезбјеђена у буџету.

**О Б Р А Ђ И В А Ч:**

ОДЈЕЉЕЊЕ ЗА ДРУШТВЕНЕ ДЈЕЛАТНОСТИ

П.О. ГРАДОНАЧЕЛНИКА

**Градоначелник Града Бијељина утврдио је ПРИЈЕДЛОГ ОДЛУКЕ О ДОДЈЕЛИ СУБВЕНЦИЈЕ РОДИТЕЉУ/СТАРАТЕЉУ ЗА НОВОРОЂЕНО ДИЈЕТЕ,** **те га прослеђује Скупштини Града Бијељина на претрес и усвајање.**

**ГРАДОНАЧЕЛНИК ГРАДА БИЈЕЉИНА**

**Љубиша Петровић**