

**ТУРИСТИЧКА ОРГАНИЗАЦИЈА БИЈЕЉИНА**

|  |
| --- |
| **Кнеза Милоша број 30 Бијељина** тел: +387 (0) 55/224-511, (0) 55/224-510,  е-маил: туристбн@гмаил.цом [**www.бијељинатуризам.цом**](http://www.bijeljinaturizam.com) |

**ПРОГРАМ РАДА И ФИНАНСИЈСКИ ПЛАН ТУРИСТИЧКЕ ОРГАНИЗАЦИЈЕ ГРАДА БИЈЕЉИНА ЗА 2022. ГОДИНУ**

Бијељина, фебруар 2022. године

**Садржај**

[У В О Д 3](#_Toc94169429)

[КАДРОВСКА СТРУКТУРА ТУРИСТИЧКЕ ОРГАНИЗАЦИЈЕ 4](#_Toc94169431)

[**Табела 1.** Шематски приказ радних мјеста у Туристичкој организацији са бројем извршилаца 4](#_Toc94169432)

[АНАЛИЗА СТАЊА ТУРИЗМА НА ПОДРУЧЈУ ГРАДА БИЈЕЉИНА 5](#_Toc94169433)

[**Табела 2.** Број долазака и ноћења туриста 5](#_Toc94169434)

[**График 1.** Приказ броја долазака туриста 5](#_Toc94169435)

[**График 2.** Приказ броја остварених ноћења туриста 6](#_Toc94169436)

[ИЗВОД ИЗ ПРОГРАМСКОГ САДРЖАЈА СТРАТЕГИЈЕ ЛОКАЛНОГ РАЗВОЈА ГРАДА БИЈЕЉИНЕ ОД 2014-2023. ГОДИНЕ (РЕВИДИРАНА СТРАТЕГИЈА ЗА ПЕРИОД ОД (2019-2023) 7](#_Toc94169437)

[1. Унапређење општих услова за прихват и боравак туриста у туристичким мјестима (комунално опремање и одржавање, подстицање изградње спортско-рекреативних и других пратећих садржаја забавног карактера од интереса за туризам и др.): 7](#_Toc94169438)

[2.Усмјеравање и координација активности носилаца туристичке понуде на обогаћивању и подизању нивоа квалитета туристичких и комплементарних садржаја и стварању атрактивног туристичког производа у туристичким мјестима: 9](#_Toc94169439)

[2.1 .Секторски циљ: Повећати конкурентност Бијељине као туристичке дестинације, 9](#_Toc94169440)

[2.2. Израда и постављање туристичке сигнализације на територији Града Бијељина 9](#_Toc94169441)

[2.3. Организација манифестација 9](#_Toc94169442)

[3.Организовање туристичке информативно – пропагандне дјелатности, културних, спортских и других манифестација од интереса за унапређење туризма општине, односно града: 10](#_Toc94169443)

[4.Промоција туриситичког производау модерној технологији и на друштвеним мрежама. 11](#_Toc94169444)

[5. Активности директног маркетинга (привредни субјекти, удружења, образовне установе итд.) 11](#_Toc94169445)

[6.Промоција женског предузетништва у туризму 11](#_Toc94169446)

[САРАДЊА СА ДОМАЋИМ ИНСТИТУЦИЈАМА/СУБЈЕКТИМА У СЕГМЕНТУ РАЗВОЈА И УНАПРЕЂЕЊА ПРОМОЦИЈЕ ТУРИЗМА 12](#_Toc94169447)

[**Табела 3.** Сарадња са домаћим институцијама и субјектима 12](#_Toc94169448)

[ИНФОРМАТИВНО – ПРОПАГАНДНА ДЈЕЛАТНОСТ 13](#_Toc94169449)

[ОРГАНИЗОВАЊЕ МАНИФЕСТАЦИЈА 14](#_Toc94169450)

[ФИНАНСИЈСКИ ПЛАН ТУРИСТИЧКЕ ОРГАНИЗАЦИЈЕ ГРАДА БИЈЕЉИНА ЗА 2022. ГОДИНУ 16](#_Toc94169451)

[**Табела 4.** Финансијски план за 2022. годину 16](#_Toc94169452)

[ФИНАНСИЈСКИ УТРОШАК СРЕДСТАВА ПРИКУПЉЕНИХ НА РАЧУНУ ПОСЕБНИХ НАМЈЕНА ПО ОСНОВУ ПРИХОДА ОД БОРАВИШНЕ ТАКСЕ ЗА 2022. ГОДИНУ 17](#_Toc94169453)

[**Табела 5.** Финансијски утрошак средстава по основу прихода од боравишне таксе 17](#_Toc94169454)

[**Табела 6.** Табеларни приказ боравишне таксе 18](#_Toc94169455)

# **У В О Д**

Протекла година, обиљежена епидемијом корона вируса, донијела је много економских и друштвених тешкоћа, али је имала и нешто позитивно. Бројни грађани су увидјели како се и унутар граница државе и локалне заједнице може пронаћи много скривених природних, историјских и културних љепота које се могу истражити и гдје се тијело и ум могу одморити.

Планински врхови, долине ријека, стари градови, брдске путешествије те добра кулинарска понуда само су неки сегменти туристичке понуде које смо покушали презентовани испред наше организације. Надамо се да смо у томе успјели и да су гости уживали у нашој понуди. Због блокаде ЦОВИД-19 спријечен је долазак већег броја страних гостију у току прошле године, а то ће бити и основни проблем и у 2022. години.

Рад на развоју и промоцији бројних нових туристичких производа прилагођених домаћим туристима и новој ‘Цовид’ реалности, биће основни задатак рада Туристичке организације Града Бијељине у наредном периоду.

Уз подршку свих наших партнера, како на локалном, тако и на републичком нивоу, покушаћемо реализовати бројне манифестације и пројекте за домаће и стране туристе, а у плану су и организације неколико едукативних радионица за представнике туристичке индустрије с намјером што боље промоције туризма Семберије пред предстојећу љетну сезону

# **КАДРОВСКА СТРУКТУРА ТУРИСТИЧКЕ ОРГАНИЗАЦИЈЕ**

|  |  |  |  |
| --- | --- | --- | --- |
| Редни број | Назив радног мјеста према тренутно важећем Правилнику о унутрашњој организацији и систематизацији радних мјеста у Туристичкој организацији Бијељина | Број извршилаца према тренутно важећем Правилнику о унутрашњој организацији и систематизацији радних мјеста у Туристичкој организацији Бијељина | Број запослених у Туристичкој организацији Града Бијељина и планираних за 2022. годину |
| 1. | Директор | 1 | 1 |
| 2. | Референт за маркетинг – замијеник директора | 1 | 1 |
| 3. | Референт за маркетинг | 5 | 5 |
| 4. | Пословно технички секретар | 1 | 1 |
| 5. | Књиговођа - рачуновођа | 1 | 1 |
| 6. | Стручни сарадник директора за правна питања и радне односе | 1 | 1 |
| 7. | Референт за план и анализу | 1 | 1 |
| 8. | Реферант за јавне набавке | 1 | 1 |
| 9. | Референт за односе са јавношћу и маркетинг | 2 | 2 |

### **Табела 1.** Шематски приказ радних мјеста у Туристичкој организацији са бројем извршилаца

Програмом рада за 2022. годину, Туристичка организација Града Бијељине наставља активности на развијању ефикасније промоције туристичких вриједности, дестинација и производа нашег Града, те ће подстицати остале туристичке субјекте ка задацима развоја и унапређења туризма.

У циљу успјешне реализације задатака, Туристичка организација Града Бијељине ће сарађивати са Градском управом Града Бијељине, релевантним институцијама при Влади Републике Српске, Привредном комором Бијељине, развојним агенцијама, међународним организацијама и другим организацијама у области туризма, са којима ће у заједничкој сарадњи дјеловати у правцу развоја, унапређења и промоције туризма Града Бијељине.

# **АНАЛИЗА СТАЊА ТУРИЗМА НА ПОДРУЧЈУ ГРАДА БИЈЕЉИНА**

# 

За период од 01.01.2021. године до 31.12.2021. године у односу на исти период 2020. евидентиран је повећан број долазака и број ноћења туриста. Боравишна такса за 2021. годину износи 90.308,25 КМ и већа је за 20 % у односу на исти период за 2020. годину. Због новонастале ситуације која је изазвана Корона вирусом узроковане су негативне последице на сектор туризма како у читавом свијету тако и у Граду Бијељина. Подаци обрађени у табели су добијени од стране Завода за статистику Републике Српске.

|  |  |  |  |
| --- | --- | --- | --- |
| Назив | **2019. година** | **2020. година** | **2021. година**  **(од 01.01.2021. до 30.09.2021)** |
| Број долазака туриста | 37.951 | 21.371 | 21.514 |
| Број остварених ноћења | 73.478 | 44518 | 36.335 |

# 

### **Табела 2.** Број долазака и ноћења туриста

### **График 1.** Приказ броја долазака туриста

### **График 2.** Приказ броја остварених ноћења туриста

На основу података добијених од Републичког Завода за статистику број остварених ноћења је 36.335 од 01.01.2021. године до 01.09.2021. године, а број долазака туриста за исти преиод је 21.514 .

# **ИЗВОД ИЗ ПРОГРАМСКОГ САДРЖАЈА СТРАТЕГИЈЕ ЛОКАЛНОГ РАЗВОЈА ГРАДА БИЈЕЉИНЕ ОД 2014-2023. ГОДИНЕ (РЕВИДИРАНА СТРАТЕГИЈА ЗА ПЕРИОД ОД (2019-2023)**

## 1. Унапређење општих услова за прихват и боравак туриста у туристичким мјестима (комунално опремање и одржавање, подстицање изградње спортско-рекреативних и других пратећих садржаја забавног карактера од интереса за туризам и др.):

Туристичка организација града Бијељине кроз манифестације које организује и које посвјећује потенцијалним туристима пружа слику о нашем граду. Сви туристички и привредни субјекти у циљу што квалитетнијег боравка туриста настоје употпунити садржај у својим објектима.

**Етно село ''Станишићи''** је изградњом терена за тенис, на шљаци, погодно за рекреацију и организовање турнира, фудбалским стадионом са квалитетно припремљеним травнатим тереном и системом за наводњавање, игралиштем за кошарку, рукомет, одбојку и малим фудбалом на асфалтној бази употпунио садржај за боравак гостију. У саставу туристичког комплекса Етно села "Станишићи", поред етно музеја, ресторана, хотела, планинских кућица, свечаних салона, стадиона и спортских терена, налази се и новоизграђени, савремени и модерно опремљени Велнес & СПА центар "ЛЕОНИДА" на површини од 2.500 м². Центар је пројектован пратећи досадашња архитектонска рјешења у Етно Селу "Станишићи", уклапајући се у комплетан амбијент села, а са хотелом "РАС" повезан је топлом везом. Велнес & СПА центар "ЛЕОНИДА" има затворени базен, сауна центар, масажу и хидро масажне каде, парна купатила, козметичке салоне и савремени фитнес центар, што је потребно за врхунски одмор и релаксацију посјетиоцима и гостима у Етно селу "Станишићи".

**Семберски салаш** је пријатан и садржајнији баравак туриста створио изградњом базена, школе јахања – рекреативно јахање, вожњом фијакером – санкама, гађање луком и стријелом.

**Бања Дворови** својим гостима омогућује кориштење терена за кошарку, тенис, рукомет, одбојку на пијеску, гимнастичку салу, сауну, као и олимпијски базен, два јуниорска и два дјечија базена, све у циљу пријатнијег боравка туриста.

**Хотел „Дрина“** је смјештен у центру Града Бијељина, тачније прекопута аутобуске станице и недалеко од градског парка. Гостима се пружа могућност да се одмарају, да испробавају укусне слане и слатке специјалитете, као и врсна вина при том гледајући на панораму града и да се релаксирају у савременом Спа и Wеллнесс центру. Удобност, елеганција и семберски угоститељски шарм враћају се на широм отворена врата обновљеног хотела „Дрина“.

**Хотел „Ривер“** се налази на одличној локацији у непосредној близини Етно села Станишић и граничног прелаза Павловића мост. Потребно је мање од 15 минута вожње да дођете у хотел од центра Бијељине. Од међународног аеродрома Никола Тесла хотел је удаљен 110 км, од аеродрома Тузла 75 км, од аеродрома Сарајево 190 км. У близини је аутопута Београд – Загреб и већих градова у Србији, Београда и Новог Сада око 120км.

Са модерним, савременим дизајном, елегантном и опремом врхунског квалитета све собе Хотела Ривер су направљене да задовоље све потреба искусног путника, те да им обезбеди беспрекоран конфор. Хотел гостима нуди 39 пространих топлих соба и апартмана капацитета 97 гостију,опремљених свим садржајима неопходним за потпуни одмор и опуштање, укључујући кабловску телевизију, мини бар, фен, интернет конекцију, централни сеф итд. Све смјештајне јединице су климатизоване. Гостима је на располагању бесплатан паркинг са 65 мјеста која су под сталним видео надзором. У склопу хотела налази се ресторан капацитета 100 мјеста са љетном баштом, маркет отворен 24 часа.

**Мотел „Шумице“** у својој понуди нуди луксузне, климатизоване собе и апартмане као и предсједничке апартмане. Сви смјештајни капацитети опремљени су по највећим свјетским стандардима и задовољавају међународне критерије мотела високе категорије.

**Хотел „Хома“** је објекат који нуди савршен спој модерног стила и традиционалног угођаја. Одлична локација у самом центру града омогућује нашим гостима да до бројних ресторана и кафића стигну пјешице уз минимални губитак времена осјете и упознају се са свим чарима у којима могу уживати у нашем граду.

**Хотел „Балкан“**  се налази у срцу Бијељине, а у његовој понуди има бар, врт и терасу. Међу садржајима овог објекта су ресторан, рецепција која ради 24 сата. Ресторан се налази поред градског парка које ће сигурно постати ваше омиљено мјесто у којем ћете уживати. Посебно ће уживати љубитељи кафе, јер ће бити послужени врхунском [Елиxир кафом](https://www.instagram.com/elixir.coffee.roasters/) одабраном само за вас. Осим уживања у сјајној кафи, посјетиоци ће сигурно бити одушевљени и укусним јелима, као и у окрепјујућим напицима.

**Мотел** **„Брђак“** се налази у центру Бијељине, у Мајевичкој улици бр.135. Смјештајни капацитет износи 26 лежаја у двокреветним, трокреветним и четворокреветним собама. Собе су са купатилима и ЛЦД телевизорима и кабловском ТВ. Простор је климатозован, а гостима је на располагању употреба Wирелесс-а. Паркинг простор је обезбијеђен.

**Мотел** **„Аззурро“** је основан 2004. године, а потпуно је реновиран 2011. године. Пословна политика хотела јесте пружање угоститељских услуга у објекту високог квалитета по повољним цијенама.Собе и апартмани су опремљени купатилом, тв-ом, клима уредјајем, телефоном, бежичним интернетом.

**Пансион** **“Има дана”** категоризован је са двије звјездице. Располаже са укупно 12 лежајева: двије једнокреветне собе, три собе са француским лежајем и двије двокреветне собе. Свака соба има wц са туш кабином, ТВ, мини бар, балкон, wирелесс интернет и клима уређај. Све собе су окренуте на мирнију страну улице са погледом на парк.

**Мотел** **„Милошевић“** се налази у улици Филипа Вишњића 151. Мотел има на располагању 14 смјештајних јединица, 2 апартмана и 12 соба ( 9 соба француским креветом и 3 собе са одвојеним креветом ). Гостима је на располагању бар у склопу објекта који ради 24 часа, бесплатан велики паркинг обезбијеђен видео надзором, као и бесплатан приступ бежичном интернету. У ресторану мотела се служи великиизбор јела.

**Мотел** **„Монако“** је смјештен у склопу комплекса Агро-тржног центра у Бијељини на самом улазу у Бијељину од Бања Луке. Смјештај у мотелу је оцијењен са четири звјездице, а удобност И квалитетну услугу гарантује високо професионално особље.

**Д.О.О. ,,Глобус Тим"** омогућио је Бијељини и Семберији да стари рибљи ресторан засија у љепшем и функционалнијем издању него што је био некада. Топлину унутрашњости ресторана употпуњује љепота локације језера и манастира Свете Петке. Менаџмент предузећа настоји да гости у ресторану, осим пријатне атмосфере, уживају и у изобиљу квалитетне хране, како рибе и рибљих специјалитета, тако и осталих јела која су у понуди на трпезама плодне Семберије. Визија ресторана је да некадашњи рибљи ресторан ,,Пет језера,, постане мјесто гдје се радо долази и проводи вријеме, а професионално и љубазно особље потрудиће се да свакигост пожели да поново дође.

## 2.Усмјеравање и координација активности носилаца туристичке понуде на обогаћивању и подизању нивоа квалитета туристичких и комплементарних садржаја и стварању атрактивног туристичког производа у туристичким мјестима:

### 2.1 .Секторски циљ: Повећати конкурентност Бијељине као туристичке дестинације,

***Очекивани секторски исход***: Повећан број долазака и ноћења за 11 % 2023. године у односу на 2019. годину. Већи прилив новца у буџет од наплаћених боравишних такси за 11 % 2023. година у односу на 2019. годину; повећан укупан приход од туризма/у туристичким дестинацијама за 15 % у 2023. години у односу на 2019.годину; повећан број радних мјеста у сектору туризма за 8 % у 2023. годину у односу на 2019. годину; повећан број ангажованих туристичких водича у туристичкој сезони за 15 % у 2023 години у односу на 2019. годину; валоризовано 14 нових туристичких производа до краја 2023 године, које до 2019 године нису биле у понуди на туристичком тржишту; унапређење промоције Бијељине као атрактивне туристичке дестинације по градовима БиХ и земљама окружења;

2.2. Израда и постављање туристичке сигнализације на територији Града Бијељина побољшан имиџ Града: Број текстова у интернационалним, националним и локалним медијима, број прилога и емисија на ТВ и Радио станицама у Републици Србији и БиХ за 15 % у 2023 годину у односу на 2019. годину.

2.3. Организација манифестација повећан број посјетилаца манифестација за 20% у 2023 години у односу на 2019. годину; Побољшан имиџ Града: број посјета званичној интернет страници Туристичке организације Града; број текстова у интернационалним, националним и локалним медијима, број прилога и емисија на ТВ и Радио станицама за 15 % у 2023 години у односу на 2019. годину.

***Индикатори секторског циља:*** Број долазака и ноћења; Прилив новца у буџет од наплаћене боравишне таксе; укупан приход од туризма/туристичким дестинацијама; број радних мјеста у сектору туризма; број ангажованих туристичких водича у туристичкој сезони; број валоризованих туристичких производа. Један од главних циљева Туристичке организације, између осталог, јесте сарадња и координација са привредним субјектима који обављају туристичку дјелатност, ради заједничког договарања, утврђивања и спровођења политике развоја туризма и његове промоције у оквиру стратегије развоја града. Планиране активности за наредну годину су између осталих и организовање семинара са другим Туристичким организацијама из Републике Српске у циљу унапређења бањског и сеоског туризма, сарадња са угоститељским објектима, с циљем побољшања туристичке понуде која би потенцијалним туристима омогућила тачне информације о туристичкој понуди Града Бијељине.

## 3.Организовање туристичке информативно – пропагандне дјелатности, културних, спортских и других манифестација од интереса за унапређење туризма општине, односно града:

С тим у вези је и стављање у функцију сувенирнице ( инфо – пулт ) у самом центру града. Израда сувенира представља посебну понуду нашег града.

Основна дјелатност Туристичке организације Града Бијељине је промоција туристичких потенцијала Семберије која има за циљ мотивисање што већег броја туриста да се опредјеле да посјете наш град, да проведу краћи или дужи одмор у неком од туристичких, угоститељских, спортских и других објеката. Упознавање потенцијалних гостију са оним што наша регија пружа је на сајмовима туризма, промоцијама по градовима у окружењу и иностранству, приликом посјета манифестацијама али исто тако и организовање манифестација у нашем граду. Пропагандни материјал је незаобилазна компонента у раду Туристичке организације и од његовог квалитета добрим дјелом зависи и ефекат на самог потенцијалног госта. Штампани материјал има значајно мјесто у виду промоције али све се више пажња посвећује и електронској презентације туристичких потенцијала. Публикације попут брошуре имају своју традицију, и настоји се приликом израде нових побољшати свако наредно издање. Туристички водич кроз Семберију је од првобитне верзије претрпио неколико измјена како би се постигла што већа ефикасност. У наредном периоду ће се наставити тренд осавремењавања брошуре како би туристима у нашем граду дала смјернице за обилазак туристичких потенцијала и боравак у угоститељским објектима. Туристичка карта са пратећим садржајима показала се као веома ефикасан и користан штампани пропагандни материјал. На карти са уписаним улицама за туристе важну информацију представљају и инфраструктурни подаци. С обзиром да се град развија, мијења се и инфраструктура, планира се мјењати и мапа град у скаду са промјенама које се догоде. Добра стара разгледница мијења своју улогу и све више постаје сувенир. Обогаћивање ове колекције такође један од приоритета у планирању рада Туристичке организације. Постоје разгледнице са туристичким и вјерским мотивима али оно што би требало да обогати ову колекцију су разгледнице које промовишу манифестације које се организију у нашем граду. Пропагадну активност употпуњује и промотивни туристички филм – Град Бијељина који представља све туристичке потенцијале и дестинације, као и остале знаменитости у нашем граду. Када је ријеч о организацији манифестација, Бијељина може да се похвали великим бројем манифестација које гостима употпуњују садржај. Многи гости планирају своју посјету Бијељини баш у одређено вријеме када су за њих интересантне манифестације.

## 4.Промоција туриситичког производа у модерној технологији и на друштвеним мрежама.

Све више туриста истражује своје одредиште прије него што тамо крену. Процјењује се да преко 70% њих користе интернет како би нашли смештај или се боље упознали о смјештају и самој дестинацији и садржајима, активностима, дешавањима које иста нуди. Оно што пронађу на wеб сајту ће служити као показатељ да ли ће то мјесто и изабрати за боравак или не. У циљу што квалитетније презентације туристичких производа нашег града планирано је да се употпуњавање и уређивање андроид апликације, фацебоок странице, као и Wеб странице Туристичке организације Града Бијељине. Такође, сходно започетим активностима у 2021. години, Туристичка организација Града Бијељине ће и током 2022. године наставити са анализом и извјештавањем о активностима промоције на друштвеним мрежама и страницама путем којих вршимо промоцију туристичке понуде нашег града. Унапређењем, редовно ажурирање и промоција андроид апликације Туристичке организације Града Бијељине је директан вид маркетинга који успјешно промовишу дестинације и туристичке потенцијале нашег града.

## 5. Активности директног маркетинга (привредни субјекти, удружења, образовне установе итд.)

У 2022.години, као и у протеклом периоду Туристичка организација Града Бијељине ће наставити сарадњу са Привредном комором Бијељина, као и са бројним хотелима, мотелима и ресторанима на подручју града, као и привредним субјектима који су у индиректној вези са развојем туризма. Планирано је заједничко представље туристичке организације и заинтересованих привредних субјеката (хотела, мотела, ресторана) на Сајму туризма у Београду, Новом Саду и Бања Луци.

## 6.Промоција женског предузетништва у туризму

У наредном периоду у плану је наставак сарадње са удружењима жена које израђују умјетнине од тканине, дрвета, порцелана, кроз заједничке наступе на сајмовима и манифестацијама у земљи и окружењу и свакако на Сајму туризма ''Бијељина - турист 2022''. Планирано је заједничко представљање на манифестацијама рукотворина у Србији и Републици Српској.

# **САРАДЊА СА ДОМАЋИМ ИНСТИТУЦИЈАМА/СУБЈЕКТИМА У СЕГМЕНТУ РАЗВОЈА И УНАПРЕЂЕЊА ПРОМОЦИЈЕ ТУРИЗМА**

***Сарадња са домаћим институцијама и субјектима у 2022. години:***

|  |  |
| --- | --- |
| Орган/организација | Активности/сарадња |
| Туристичка организација Републике Српске | * Промоција туристичких потенцијала и дестинација кроз заједничка наступања на сајмовима туризма у земљи и иностранству * Развој нових туристичких производа * Наставак учешћа у раду Координационог одбора ТОРС – а. |
| Привредна комора | * Сарадња на промоцији туристичких/привредних субјеката у туризму * Сарадња на подстицању партнерства јавног и приватног сектора * Сарадња на промоцији туристичке понуде Бијељине кроз заједничке наступе на сајмовима и манифестацијама . |
| Локалне/општинске туристичке организације у земљи и иностранству | * Учешће на манифестацијама које организују локалне туристичке организације у циљу одрживости тух манифестација. |
| Удружења | * Промоција туристичког производа кроз заједничке наступе на еко и етно сајмовима и манифестацијама у земљи. |

### **Табела 3.** Сарадња са домаћим институцијама и субјектима

# **ИНФОРМАТИВНО – ПРОПАГАНДНА ДЈЕЛАТНОСТ**

Туристичка организација Града Бијељина у 2022 години планира посјете сајмовима и манифестацијама у Србији, Црној Гори и Републици Српској као и у претходним годинама. Наш план зависи од препорука које буду дате због новонастале ситуације изазване ЦОВИД 19.

У складу са препорукама које буду на снази у 2022. години планирамо промотивне наступе на следећим манифестацијама:

* Сајам туризма Београд
* „Дани зиме на Козари 2022“ Приједор
* Међународни сајам туризма и активног одмора у Нишу
* „Котлићијада“ – Котор Варош
* „Гастро фест Добој 2022“ у Добоју
* „Дани купине 2022“ у Ваљеву
* Сајам привреде и туризма у Дервенти
* „Сајам шљиве, воћних ракија и меда“ Угљевик
* „Свјетски дан туризма 2022 Бања Лука“
* „Дани пива“ – Зрењанин
* „Сајам привреде 2022“ у Модричи.
* Дрински котлић или Вишеградски скокови у Вишеграду
* „Дани бербе грожђа “ - Вршац
* Етно сајам Лакташи
* Сајам туризма у Новом Саду
* „Сајам лова, риболова, старих заната и сеоског туризма“ - Трстеник
* Сајам туризма Бања Лука
* Међународни сајам туризма и сеоског туризма у Крагујевцу
* Дани Семберије у Бањалуци.
* Дани Српске у Србији.

За посјету и учешће на наведеним сајмовима и манифестацијама планиран је утрошак од 14.000,00 КМ.

# **ОРГАНИЗОВАЊЕ МАНИФЕСТАЦИЈА**

На подручју Града Бијељина одржавају се различите манифестације, сајмови, културни и спортски догађаји који доприносе разноврсности туристичке понуде. Највећу пажњу туриста привлаче манифестације посвећене његовању традиције, обичаја и фолклора.

Једна од основних карактеристика манифестација јесте масовност, те у време одржавања истих наш град биљежи већу посјећеност. Многе манифестације, посебно оне са дугом традицијом, имају своју сталну публику која долази са циљем да види манифестацију, доживи атмосферу и понесе утисак. Отуда су манифестације директно у функцији повећања туристичког промета.

Туристичка организација Бијељина планира у 2022. години да организује следеће манифестације као организатор:

***Сајам туризма и гастрокултуре „Бијељина-турист 2022“.***

Сајам туризма је већ традиционална туристичка манифестација, а овакав догађај је од велике важности за Семберију, али и за читаву Републику Српску. Ово је прилика да на најбољи начин представимо наше туристичке потенцијале и да доведемо што већи број туриста у Републику Српску, што ће да допринесе развоју комплетне привреде. Одржава се сваке године и траје два дана. Специфичност овога сајма огледа се у томе што је то сајам са ширим спектром садржаја и излагача, свега онога што је везано за туристичку привреду али и промоцију регионалних манифестација као и националних кухиња

***''Умјетничка колонија2022''.***

Једна од значајних манифестација тог типа у региону је Умјетничка колонија, која је необичан вид промоције туризма али и укупне туристичке понуде. Колонија окупља велики број умјетника из Републике Српске и земаља из регијона, који се друже, сликају и стварају умјетничка дјела инспирисана окружењем.

***„Пантелински дани 2022“***

Мјесец август традиционално је у знаку Пантелинских дана. То је празник традиције и културе. Градска управа Града Бијељина, Туристичка организација Града Бијељина, Центар за културу, Народна библиотека ''Филип Вишњић'', Музеј ''Семберија'' сваке године припреме богат програм културно-забавних и спортских дешавања.

***„Златни котлић Семберије 2022“***

Одржава се у мјесецу августа у Бањи Дворови у Бијељини, у организацији Туристичке организације Бијељина, а под покровитељством Града Бијељина. Кроз ову манифестацију се промовише спортско-риболовни туризам.

***„Савска регата 2022“***

У склопу „Пантелинских дана“ ораганизује се манифестација „Савска регата“ која је сваке године организована у част Светог Пантелејмона - славе Града Бијељина. Организатор ове манифестације је Град Бијељина - Одјељење за борачко – инвалидску и цивилну заштиту и Туристичка организација града Бијељине.

***„Митровдански вашар“***

„Митровдански вашар“ одржава се у Новембру на простору Агротржног центра „Кнез Иво од Семберије“. Циљ ове манифестације је очување наше традиције уз богат културно – забавни програм, изложбу кућне радиности и народног стваралаштва, изложбу пољопривредних производа и кућних љубимаца. У оквиру такмичарског дијела организује се припрема свадбарског купуса – Купусијада.

***„Котлић код Точка 2022“***

Одржава се су другој половини мјесеца јула у Горњем Драгаљевцу. Сваке године ова манифестација окупља велики број посјетилаца због дружења и забаве, а потом и надметања ко ће припремити најбољи паприкаш.

# **ФИНАНСИЈСКИ ПЛАН ТУРИСТИЧКЕ ОРГАНИЗАЦИЈЕ ГРАДА БИЈЕЉИНА ЗА 2022. ГОДИНУ**

Назив потрошачке јединице: Туристичка организација

Број ПЈТ: 0005510

Фонд 01

Финансијски план је дефинисан одобреним буџетом Туристичке организације за 2022. годину

|  |  |  |  |  |
| --- | --- | --- | --- | --- |
| Група | Подгрупа | Аналитички конто | Опис аналитичког конта | План будзета за 2022. годину |
| 41 | 411 | 411100 | Бруто плате запослених | 337.000,00 |
|  |  | 411200 | Бруто накнаде запослених ( топли оброк, превоз, регрес, огрев, зимница ) | 69.000,00 |
|  |  | 411200 | Дневница за службена путовања - боравишна такса | 4.000,00 |
|  |  | 411300 | Расходи за накнаде плата за вријеме боловања | 1.000,00 |
|  |  | 411400 | Расходи за отпремнине и једнократне помоћи | 2.500,00 |
|  | 412 | 412200 | Трошкови комуналних услуга | 6.000,00 |
|  |  | 412300 | Набавка материјала | 2.000,00 |
|  |  | 412500 | Трошкови текућег одржавања | 1.500,00 |
|  |  | 412600 | Путни трошкови | 2.000,00 |
|  |  | 412600 | Путни трошкови – боравишна такса | 10.000,00 |
|  |  | 412700 | Расходи за стручне услуге | 4.000,00 |
|  |  | 412700 | Расходи за стручне услуге – боравишна такса | 6.000,00 |
|  |  | 412900 | Остали непоменути расходи ( расходи по основу репрезентације, расходи за бруто накнаде за прив. и пов. послове, расходи за уговор о дјелу, рсходи за допринос инвалида, таксе, и остало ). | 15.000,00 |
|  |  | 412900 | Накнаде за Управни одбор  ( пет чланова Управног одбора ) | 19.900,00 |
|  |  | 412900 | Расходи за унапређење туристичке понуде, Организација манифестација, представљање туристичке понуде на сајмовима у земљи и иностранству. | 80.000,00 |
|  |  | 511300 | Набавка опреме | 5.000,00 |
|  |  | 516100 | Издаци за залиху робе - сувенири | 3.000,00 |
| 63 | 631 | 63111 | Издаци по основу ПДВ-а | 2.525,00 |
|  |  |  | УКУПНО: | 570.425,00 |

### **Табела 4.** Финансијски план за 2022. годину

# **ФИНАНСИЈСКИ УТРОШАК СРЕДСТАВА ПРИКУПЉЕНИХ НА РАЧУНУ ПОСЕБНИХ НАМЈЕНА ПО ОСНОВУ ПРИХОДА ОД БОРАВИШНЕ ТАКСЕ ЗА 2022. ГОДИНУ**

|  |  |  |
| --- | --- | --- |
| Редни број | Назив манифестације | Износ |
| 1. | „Сајам Туризма и гастро-културе 2022“ | 20.000,00 |
| 2. | „Савска регата 2022“ | 13.000,00 |
| 3. | „Златни котлић 2022“ | 12.000,00 |
| 4. | „Умјетничка колонија 2022“ | 13.000,00 |
| 5. | „Пантелински дани 2022“ | 5.000,00 |
| 6. | „Митровдански вашар 2022“ | 1.000,00 |
| 7. | „ Котлић код Точка“ | 2.000,00 |
| 8. | Туристичка сигнализација | 10.000,00 |
| 9. | Стручно усавршавање из области туризма | 4.000,00 |
|  | УКУПНО | 80.000,00 |

### **Табела 5.** Финансијски утрошак средстава по основу прихода од боравишне таксе

Осим утрошка средстава по плану манифестација у 2022. години за израду пропагандног материјала планирано је 6.000,00 КМ.

За посјету и учешће на сајмовима и манифестацијама у земљи и окружењу планиран је утрошак од 14.000,00 КМ.

Укупан утрошак средстава за све наедене активности ( организација манифестација, израда пропагандног материјала и посјете сајмовима и манифестацијама у земљи и окружењу ) је 100.000,00 КМ.

Финансијски план Туристичке организације за 2022. годину је сачињен након детаљне анализе наплате боравишне таксе у претходним годинама. На тако утврђеном финансијском плану је заснован план рада Туристичке организације за 2022. годину.

Реализација Програма рада и финансијског плана за 2022. годину ће у многоме зависити од ситуације изазване пандемијом ЦОВИД 19.

Након реализације наведених манифестација, Туристичка организација ће сачинити детаљан финансијски извјештај и доставити Одјељењу за привреду и Скупштини Града Бијељина.

|  |  |  |  |
| --- | --- | --- | --- |
|  | **2019. година** | **2020. година** | **2021. година** |
| **БОРАВИШНА ТАКСА** | 113.562,20 КМ | 75.042,64 КМ | 90.308,25КМ |

### **Табела 6.** Табеларни приказ боравишне таксе

Одјељење за финансије Града Бијељина прати прилив и одлив на рачуну посебних намјена боравишне таксе. Стање на рачуну посебних намјена за прикупљање средстава од боравишне таксе на дан 31.12.2021.године, извод број 141, у Новој банци је 601,86 КМ. Туристичка организација је у току 2021.године, за програмске активности утрошила 87.414,07 КМ, Очекивани прилив од боравишне таксе у 2022.години је 100.000,00 КМ, то је планирани износ од боравишне таксе који је распоређен на програмске активности.

Број: 68/22 Директор Туристичке организације

Датум : 01.02.2022. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Јасмина Абдулахагић